open-index/open-wikipedia-markdown huggingface dataset:
Norwegian Air Argentina

**Norwegian Air Argentina** var et lavprisflyselskap etablert 25. januar 2017 i Argentina. Det var et datterselskap av Norwegian Air Shuttle og fikk tillatelse til å starte innenriks- og utenriksflyginger fra byer i Argentina i 2017, dette startet de så opp med på begynnelsen av 2018. Etter at Norwegian hadde tapt mye penger ble selskapet solgt til JetSMART i 2019.

## Oppstart

Norwegian Air Argentina ble etablert 25. januar 2017 med sikte på å kunne søke om trafikkrettigheter til og fra Argentina. Selskapet søkte om egen driftstillatelse (air operator's certificate, AOC) og skaffet seg egne IATA- og ICAO-koder. I desember 2017 fikk Norwegian Air Argentina endelig tillatelse til å starte flygninger. Selskapet fikk rett til å fly 72 innenriksruter og 80 utenriksruter i en periode på 15 år. Tillatelsen inkluderte internasjonale flyginger fra byene Córdoba, Mendoza og Rosario og innenriksruter som ikke tidligere hadde vært trafikkert. Rettighetene inkluderte ruter til byer over hele landet, inkludert El Calafate, Jujuy, Posadas, Resistencia, Salta, San Juan, San Luis, Santa Rosa, Santa Fe, Tucumán, Ushuaia og Viedma.

I Buenos Aires brukte Norwegian Air Argentina Jorge Newbery internasjonale lufthavn til innenriksruter, mens de internasjonale flygingene gikk fra Ministro Pistarini internasjonale lufthavn (Ezeiza). De travleste innenriksrutene var mellom hovedstaden og byene Córdoba og Mendoza. De viktigste konkurrentene til Norwegian Air Argentina var Aerolineas Argentinas og LATAM Airlines. Virksomheten sysselsette 3&nbsp;200 personer.

## Flyflåte, drift og salg
Norwegian Air Argentina planla å bygge opp en flyflåte på rundt 60 fly, med Boeing 737-800 for kortere distanser og Boeing 787 «Dreamliner» for lengre ruter. På grunn av manglende lønnsomhet hadde de aldri mer enn 4 fly. Alle flyene var registrert i Argentina. Det første ble levert i januar 2018. Oppstarten ble betydelig dyrere enn NAS sentralt hadde regnet med og ikke i en eneste måned hadde de positivt driftsresultat. Spesielt den argentinske pesosens kraftige fall mot andre valutaer gjorde lønnsomhet vanskelig. Dette siden selskapets inntekter var i pesos og mye av utgiftene til fly og drivstoff var i amerikanske dollar. Etterhvert som NAS fikk økonomiske problemer kunne de ikke lenger finansiere Norwegian Air Argentina, selskapet ble derfor solgt til JetSMART. Ruten fra London til Buenos Aires var den eneste Norwegian beholdt.

## Referanser


## Eksterne lenker
*
Norwegian Air International

**Norwegian Air International** var et lavprisflyselskap fra Irland. Det var et datterselskap av Norwegian Air Shuttle og opererte med samme merkevare som andre selskap i Norwegian-gruppa, det vil si Norwegian, Norwegian Air UK, Norwegian Long Haul og Norwegian Air Argentina. Hovedkontoret lå på Dublin lufthavn ved Dublin. Norwegian Air International operte flyginger til reisemål i Europa fra baser i Finland, Danmark, Italia, Spania og Storbritannia.

## Historie

Norwegian Air International fikk driftstillatelse (air operator's certificate, AOC) i Irland i februar 2014. Bakgrunnen for at Norwegian etablerte seg i Irland, var at selskapet hadde starta langdistanseflyginger mellom skandinaviske land, Thailand og USA, men den norske utlendingsloven gjorde det ikke mulig å ansette asiatisk personell på fly registrert i Norge. Derfor etablerte Norwegian seg i Irland. Det ga også rett til å fly i landa som er med i Den europeiske union. Boeing 787 «Dreamliner»-fly blei overført fra norsk til irsk register. Flygere og kabinpersonale blei henta fra Thailand og USA. I henhold til selskapets driftstillatelse (AOC) har Norwegian Air International hovedkontor på Dublin lufthavn ved Dublin.

Gjennom et irsk datterselskap kunne Norwegian dra nytte av avtalen om åpent luftrom mellom EU og USA. I desember 2016 fikk Norwegian Air International tillatelse fra det amerikanske samferdselsdepartementet til å fly til USA. Norwegian hadde så langt benytta tillatelsen til et norsk datterselskap for å fly mellom Europa og USA. Sommeren 2017 starta selskapet nye ruter til USA med Boeing 737 MAX-maskiner.

I mars 2021 gikk Geir Karlsen, CFO i moderselskapet Norwegian Air Shuttle, ut med nyheten om at deres Boeing 737 MAX-flåte ville bli tatt ut av operasjoner permanent. I løpet av april 2021 var resten av flåten til Norwegian Air International enten returnert til deres eiere eller overført til Norwegian Air Shuttle eller Norwegian Air Sweden. Samtidig ble flyvningene og basene til Norwegian Air International flyttet over til Norwegian Air Sweden. Dette tillot dets moderselskap å legge ned deres irske AOC og opprettholde sitt svenske AOC for flyvninger utenfor Norge og innen resten av EU.

## Flyflåte
I desember 2017 rådde Norwegian Air International over en flåte på 69 aktive flymaskiner. Selskapet hadde 63 Boeing 737-800 og åtte Boeing 737-MAX 8 i aktivitet.


Norwegian Air International, Boeing 737-8 MAX, EI-FYA.jpg|Det første Boeing 737-8 MAX-flyet til Norwegian Air International.
EI-FHU (LEBB, 2016-10-09).jpg|Irskregistrert fly fra Norwegian Air International
Boeing 737 fra Norwegian Air International tar av fra Bilbao lufthavn i Spania.
EI-FHF (17463766360).jpg|Norwegian Air International-fly med Edvard Grieg på halen på London Gatwick lufthavn.
Norwegian, EI-FJZ, Boeing 737-8JP (33058015585).jpg|Boeing 737 på Lennart Meri Tallinn lufthavn i Estland.


## Referanser


## Eksterne lenker
*
Avelo Airways

**Avelo Airlines** er et lavprisflyselskap i USA med hovedkontor i Houston, Texas. Tidligere opererte det flygninger under navnene *Casino Express Airlines* and *Xtra Airways* før rebranding som Avelo Airlines 8. april 2021. Flyselskapets første flygning under det nye navnet Avelo var 28. April 2021.

## Historie
Selskapet ble grunnlagt i 1987 under navnet Casino Express Airlines og forretningsideen var å fly gjester fra forskjellige steder rundt omkring i USA til kasinobyen Elko i Nevada. Selskapet ble etterhvert et rent charterselskap i 2005 skiftet det navn til Xtra Airways. I 2018 ble selskapet kjøpt opp av Allegiant air, og de to selskapene fusjonerte til Avelo airlanes. Hovedkontoret var opprinnelig i Elko i Nevada, i 2010 ble det flyttet til Boise i Idaho. I 2015 flyttet de videre til Florida , men etter de ble kjøpt av Allegiant air ble Allegiant airs hovedkontor i Texas beholt og Xtra Airways' kontor nedlagt.

## Flyflåte
, Avelo Airlines flyflåte inkluderer følgende fly:


Avelo 737-800 at Santa Rosa.jpg|Et Avelo Airlines Boeing 737-800 på Sonoma County Airport etter sin første flyvning fra Burbank 28. april 2021
Casino Express Boeing 737-200 N456TM-SJC-Jan94.jpg|En Boeing 737 fra Casino Express Airlines på San José internasjonale lufthavn i 1994.
Boeing 737-400 (Xtra Airways) (414742997).jpg|Boeing 737-400 fra Extra Airways i lufta i 2007.
Boeing 737-400 (Xtra Airways) 91.jpg|Boeing 737-400 i de nye fargene til Extra Airways ved Roswell i New Mexico.
Boeing 737-86J N881XA in Hillary Clinton colour scheme.jpg|Extra Airways-maskin malt i fargene til Hillary Clintons presidentvalgkamp i 2016.


## Referanser


## Eksterne lenker
*
Belgisk mesterskap i friidrett 1892

**Belgisk mesterskap i friidrett 1892** ble arrangert i Brussel. Dette var det fjerde belgiske mesterskapet i friidrett som ble arrangert, og fire øvelser stod på programmet. Mesterskapet var kun for menn.

## Vinnere

## Kilder
* 100 jaar Belgische atletiek (1989)
Le Camp des Saints

***Le Camp des Saints*** (på norsk: *I helgenenes leir*) er en dystopisk fremtidsroman fra 1973 skrevet av franskmannen Jean Raspail. Boka handler om hvordan en enorm gruppe med fattige immigranter fra India reiser til Frankrike, men den følge at den vestlige sivilisasjon bukker under.

Boka er oversatt til norsk av Øystein Nord og utgitt i 2016 av det innvandringskritiske nettstedet Document.no under tittelen *De helliges leir*.

## Handling
Handlingen starter i Calcutta hvor en million fattige indere bestemmer seg for å sette kursen mot Frankrike i rustne skip. Immigrantene motiveres av en gruppe europeiske aktivister og noen velmenende idealister, som brutalt blir trampet i hjel da de enorme folkemassen strømmer innover de franske strendene fra båtene. Den store bølgen av mennesker gir landet enorme utfordringer. Problemene brer seg i land etter land i den vestlige verden og etterhvert bryter den vestlige sivilisasjon sammen.

## Om boka
Boka ble en suksess i Frankrike og fikk ros av konservative intellektuelle som Michel Déon, Jean Cau og Louis Pauwels. Boka fikk imidlertid har medfart av anmelderne i ''Time Magazine''. Boka er omstridt på grunn av det negative synet den har om mennesker fra den tredje verden. Kritikerne har sammenlignet den med høyreradikal hat-litteratur som Hitlers *[[Mein Kampf]]* og ''The Turner Diaries''. Boka har ofte blitt sitert fra av den amerikanske journalisten og politikeren Steve Bannon.

I 2011 havnet den igjen på bestselgerlistene i Frankrike.

## Referanser
Business For Home

**Business For Home** er et engelskspråklig nettbasert magasin som ble etablert i 2007 av nederlandske Ted Nuyten via selskapet Direct Selling Global News Ltd. registrert på Seychellene og Hongkong.

## Konsept

Business For Home presenterer seg selv som en nyhetskanal for nettverksmarkedsføring, men presenterer også nøkkeltall for bransjen, gjør vurderinger av selskaper og deler ut utmerkelser. Ted Nuyten er tidligere nettverksmarkedsfører, og startet sin karriere innen MLM da han i 1998 bodde i Norge og ble presentert for selskapet Nature's Own av Rune Evensen. Senere ble Evensen en av hovedpersonene i pyramidespillet Unaico/Sitetalk som i januar 2016 ble innlemmet i nettverksselskapet OneCoin. Nuyten har også vært salgsrepresentant for Vemma som ble stengt av amerikanske myndigheter i 2015 for å være et ulovlig pyramidespill. I en artikkel på Business For Home kalte Nuyten dette for et angrep på hele MLM-industrien.

## Kritikk

Den nesten utelukkende positive dekningen av MLM-bransjen har reist spørsmål ved integriteten og uavhengigheten til det som formidles fra Business For Home. I 2015 kom det også frem at nettverksselskaper betaler betydelige summer til magasinet for å sikre seg positiv omtale.

Ted Nuyten og selskapet Direct Selling Global News Ltd. knyttes til etableringen av nettverksselskapet Bitcoin-Economy som ble etablert i 2014. Dette konseptet fremsto som en Ponzi-svindel og kollapset etter kort tid. Også andre lignende konsepter har fått bred positiv omtale.

## Referanser


## Eksterne lenker
*
Ole dole doff

***Ole dole doff*** er en svensk dramafilm fra 1968 i regi av Jan Troell. Filmen bygger på Clas Engströms roman *Ön sjunker*, som ble utgitt i 1957. Hovedrollen blir spilt av Per Oscarsson.

## Handling
Mellanstadielæreren Sören Mårtensson føler at jobben er en plage for ham. Han lider av mareritt om natten. Sören er redd for barn, både på skolen og i ekteskapet. Han vet at hver leksjon er en maktkamp som han er dømt til å tape, fordi han ikke tror på autoritære prinsipper i undervisningen. Filmen avsluttes med at hans elever er nær ved å drukne ham.

## Om filmen
### Innspillingsfakta
Innspillingen pågikk med flere opphold fra begynnelsen av februar til slutten av mai 1967. Den ble spilt inn i Sorgenfriskolan i Malmö hvor Troell selv hadde arbeidet som lærer. Utendørsopptak ble foretatt i Kungsparken, Industrihamnen og Ribersborgsstranden i Malmö.

*Ole dole doff* ble tatt opp på 16mm og forstørret til 35mm.

### Utmerkelser
Filmen ble tildelt Gullbjørnen under Den 18. internasjonale filmfestivalen i Berlin i 1968.

## Rolleliste
*Per Oscarsson – Sören Mårtensson
*Ann-Marie Gyllenspetz – Anne-Marie
*Kerstin Tidelius – Gunvor Mårtensson
*Bengt Ekerot – Eriksson
*Harriet Forssell – Fru Berg
*Per Sjöstrand – Rektor
*Georg Oddner – Georg, fotograf
*Catti Edfeldt – Jane
*Bo Malmquist – Bengt

## Referanser


## Eksterne lenker
*
Espadriller

**Espadriller** (eller *espradillos*, eller *espardenyes*) er en type sandaler som opprinnelig stammer fra Pyreneene i det nordlige Spania.

Ordet *espadrillos* er lån fra fransk og kan komme fra det katalanske ordet *espart* for espartogress, et slitesterkt middelhavsgress som benyttes til å lage rep. Allerede på 1300-tallet begynte man å lage espadriller i Catalonia. De var da arbeidsfolkets sko.

Tradisjonelt sett tilvirkes espadriller av kanvastøy som sys for hånd til en såle av jute. Ofte finnes det også en gummisåle som gjør skoene mer holdbare.
 
Skoene brukes av både menn og kvinner.

## Litteratur
*
I Am Nemesis

**I Am Nemesis** er et studioalbum med det tyske metalcore-bandet Caliban. Albumet ble utgitt 3. februar 2012.

## Sporliste
# «We Are the Many»
# «The Bogeyman»
# «Memorial»
# «No Tomorrow»
# «Edge of Black»
# «Davy Jones»
# «Deadly Dream»
# «Open Letter»
# «Dein R3.ich»
# «Broadcast to Damnation»
# «This Oath»
# «Modern Warfare»
Confederation of Independent Football Associations

**The Confederation of Independent Football Associations** (ConIFA) ble grunnlagt 7. juni 2013 og er et internasjonalt forbund for fotballforbund som ikke er medlem av FIFA. Organisasjonen arranger CONIFA World Cup og ConIFA Europamesterskap.

ConIFA World Cup ble arrangert første gang i juni 2014 i Østersund. Her deltok 12 lag. I 2016 ble turneringen arrangert i Abkhazia. I 2018 vil den tredje utgaven av turneringen arrangeres i London.

ConIFA European Cup ble første gang arrangert i 2015 med 6 nasjoner. Turnering ble holdt i Ungarn. i 2017 ble turneringen arrangert i Nord-Kypros, nå med 8 deltakende nasjoner.

### ConIFA Europamesterskap

### ConIFA Verdensmesterskap

## Referanser
Liste over ordførere i Indre Fosen

**Liste over ordførere i Indre Fosen** begynner i 2018, da Indre Fosen kommune i Trøndelag ble opprettet 1. januar 2018. Indre Fosen består av de tidligere kommunene Leksvik og Rissa. 

## Se også
*Liste over ordførere i Leksvik
*Liste over ordførere i Rissa

## Referanser
Anastase Murekezi

**Anastase Murekezi** (født 15. juni 1952) er en rwandisk politiker. Han studerte ved Groupe Scolaire Officiel de Butare (GSOB) og fortsatte til Louvain-La-Neuve University i Belgia hvor han studerte jordbruk. Han var minister for offentlige tjenester og arbeid inntil 23. juli 2014 da han ble nominert av president Paul Kagame til Statsminister i Rwanda.

## Internasjonale foreninger
Anastase Murekezi er også medlem av lederskapsrådet til Compact2025, et partnerskap som utvikler og formidler kunnskapsbaserte råd til politikere og andre beslutningstakere rettet mot å få slutt på sult og underernæring i løpet av de kommende ti årene.

## Referanser
London Chess Classic 2014

**London Chess Classic 2014** var den sjette utgaven av sjakkturneringen London Chess Classic og ble spilt i London i Storbritannia fra 6. til 14. desember 2014. Indiske Viswanathan Anand vant turneringen foran Vladimir Kramnik og Anish Giri, som alle endte på samme poengsum. Magnus Carlsen takket nei til invitasjonen grunnet turneringens nærhet til VM i sjakk 2014.

## Resultat

## Eksterne lenker
*
London Chess Classic 2013

**London Chess Classic 2013** var den femte utgaven av sjakkturneringen London Chess Classic og ble spilt i London i Storbritannia fra 7. til 15. desember 2013. Hikaru Nakamura fra USA vant turneringen etter å ha vunnet finalen 1½–½ mot israelske Boris Gelfand.

14 spillere ble invitert til turneringen, og ble med de to lederne av FIDE Open etter 4. runde (10. desember), fordelt på fire grupper, hvor de to beste i hver gruppe avanserte til sluttspillet.

## Resultat
### Gruppespill

#### Gruppe A

#### Gruppe B

#### Gruppe C

#### Gruppe D

### Sluttspill

## Eksterne lenker
*
Second Best Bed

***Second Best Bed*** er en britisk romantisk komedie fra 1938 regissert av Tom Walls. Manuset og dialogen ble skrevet av Ben Travers basert på en historie av ham selv. I rollene ses blant andre Tom Walls, Jane Baxter og Veronica Rose .

## Handling
Ekteskapet mellom en middelaldrende mann og en yngre kvinne havner i vanskeligheter når hustruen nekter å adlyde mannens ordre.

## I rollene
*Tom Walls - Victor Garnett
*Jane Baxter - Patricia Lynton
*Veronica Rose - Jenny Murdoch
*Carl Jaffe - Georges Dubonnet
*Greta Gynt - Yvonne
*Edward Lexy - Murdoch
*Tyrell Davis - Whittaker
*Mae Bacon - Mrs. Whittaker
*Ethel Coleridge - Mrs. Knuckle
*Davy Burnaby - Lord Kingston
*Martita Hunt - Mrs. Mather
*Gordon James - Dommer

## Referanser


## Eksterne lenker
*
Trøndelag Idrettskrets

**Trøndelag Idrettskrets** (stiftet 1. januar 2018) er et organisasjonsledd i Norges idrettsforbund og olympiske og paralympiske komité, 
og er et fellesorgan for all idrett i Trøndelag. Kretsen har kontorer i Idrettens Hus i Trondheim (Ingvald Ystgaardsvei 3A) og Steinkjer (Elvenget 20).

Nord-Trøndelag Idrettskrets og Sør-Trøndelag Idrettskrets ble vedtatt slått sammen til Trøndelag Idrettskrets 26. november 2017, 
med virkning fra 1. januar 2018.

## Kretsens ledere
* Tore Rømo, Elvran IL, 2018–2020
* Ståle Vaag, Kyrksæterøra IL, 2020–

## Referanser


## Eksterne lenker
*
Frederikke Amalie av Slesvig-Holsten-Gottorp

**Frederikke Amalie** (også **Friederike Amalia**) (født 12. januar 1708, død 19. januar 1731) var prinsesse av Slesvig-Holsten-Gottorp. 

Hun var nest, eldste datter av Christian August av Slesvig-Holsten-Gottorp og hustru Albertine Friederike av Baden-Durlach (1682-1755), og oppkalt etter sin bestemor Frederikke Amalie av Danmark og Norge. Hennes yngre bror Adolf, ble senere konge av Sverige. 

Frederikke Amalie ble stiftsdame (kanonisse) i Quedlinburg, hvor hennes søster Hedwig Sophie også hadde et embete. Frederikke Amalie døde allerede i 1731, hvoretter hennes stilling var vakant inntil 1741, hvor ansvaret overgikk til Charlotte, prinsesse av Slesvig-Holsten-Sønderborg-Beck. I 1754 ble Sophie Christine Louise, prinsesse av Slesvig-Holsten-Sønderborg-Plön den annen kanonisse i Quedlinburg.

Frederikke Amalie ble gravlagt i Quedlinburgs slottskirke. 

## Referanser
Hanne Højgaard Viemose

**Hanne Højgaard Viemose** (født 21. april 1977 i Frederikshavn) er en dansk 
forfatter. Hun har en bachelor i antropologi og etnografi fra Aarhus Universitet og har gått på
Forfatterskolen.

Viemose debuterte skjønnlitterært med romanen *Hannah* i 2011.

## Bibliografi, utvalg
* 2011 &ndash; *Hannah*, roman (Serietittel: Hannah, nr. 1)
* 2012 &ndash; *Haldbjerg - en hjemstavnsnovelle*, novellesamling
* 2015 &ndash; *Mado*, roman (Serietittel: Hannah, nr. 2)
* 2019 &ndash; *HHV, FRSHWN: Dødsknaldet i Amazonas*, roman

## Priser og utmerkelser
* 2011 &ndash; Bodil og Jørgen Munch-Christensens Kulturlegat
* 2017 &ndash; Albert Dams mindelegat
* 2020 &ndash; Montanas Litteraturpris for romanen *HHV, Frshwn*

## Referanser



## Eksterne lenker
*
Parole

**Parole** (fransk for «ord», fra middelalderlatin) betyr vanligvis slagord, særlig i politiske demonstrasjoner, men kan også brukes om befalinger, oppfordringer til felles holdninger i visse situasjoner og annet.
## Flere betydninger

Ordet «parole» ble opprinnelig brukt om feltrop, det vil si kjenningsord. Seinere fikk det flere betydninger: dagsbefaling, løsenord, slagord, ordre og stikkord. Det ble særlig brukt om påbud eller ordre fra en organisasjon til medlemmene. «Parole» kan også brukes om «orienterings- og instruksjonsmøte ved politiavdeling».

## Paroler under andre verdenskrig

Under den tyske okkupasjon av Norge og andre land under andre verdenskrig ble parole brukt som betegnelse på oppfordringer og forholdsregler som hjemmefrontens ledelse eller eksilregjeringa ga til den okkuperte befolkninga, blant annet gjennom «frihetssendere» (dvs. illegale radiosendere) og illegale aviser. Parolene veiledet befolkningen i hvordan de skulle opptre i bestemte situasjoner og overfor tyske provokasjoner. Den første landsomfattende parolen i det okkuperte Norge gikk ut ved årsskiftet 1941–42. Én parole som skaffet mange bry under rettsoppgjøret, forbød folk å søke kommunale stillinger i protest mot Nasjonal Samlings maktovertakelse. Men mange hadde ikke kjennskap til parolene, og uansett var de nødt til å ta arbeid for å klare seg. Stillinger ved brannvesenet var unntatt fra parolen, så anmeldelser under rettsoppgjøret av personer som var blitt ansatt ved brannvesenet, ble henlagt.Mappe 3000/1950, A-0155 arkivet etter finansrådmannen i Bergen, Bergen byarkiv

## Annet
På engelsk kan *parole* blant annet bety prøveløslatelse. *Parole parole* er navn på en fransk slager fra 1972.

## Se også
* Motto

## Referanser


## Eksterne lenker
*
The Vicar of Wakefield (film fra 1917)

***The Vicar of Wakefield*** er et amerikansk stumfilmdrama fra 1917 regissert av Ernest C. Warde. Scenarioet ble skrevet av Emmet Mixx. Det litterære forelegget var Oliver Goldsmiths roman med samme navn, som ble utgitt i 1766. I rollene ses blant andre Frederick Warde, Carey Hastings og Boyd Marshall.

## Handling
Sognepresten i Wakefield må utstå mange gjenvordigheter skapt av motgang.

## I rollene
*Frederick Warde - Sognepresten i Wakefield
*Boyd Marshall - George Primrose
*Kathryn Adams - Olivia Primrose
*Gladys Leslie - Sophia Primrose
*Thomas A. Curran - Geoffrey / Mr. Burchell
*Robert Vaughn - Godseier Thornhill / Godseier Wilmot
*Carey L. Hastings - Mrs. Primrose
*William Parke, Jr. - Moses Primrose
*Tula Belle - Dick Primrose
*Barbara Howard - Bill Primrose
*Grace DeCarlton - Arabella Wilmot
*Arthur Bauer - Mr. Wilmot
*Morgan Jones - Jenkinson
*Joseph H. Phillips
*Nellie Parker Spaulding
*Oscar W. Forster

## Bevaringsstatus
Filmen er bevart.

## Utgivelser

Andre filmversjoner inkluderer:

* *[[The Vicar of Wakefield]]*, regissør Theodore Marston   (1910)
* *[[The Vicar of Wakefield (film fra 1912)|The Vicar of Wakefield]]*, regissør Frank Powell   (1912)
* *[[The Vicar of Wakefield (film fra 1913)|The Vicar of Wakefield]]*, regissør Frank Wilson   (1913)
* *The Vicar of Wakefield*, regissør John Douglas   (1913) (med Alys Collier og Christine Rayner)
* *[[The Vicar of Wakefield (britisk stumfilm fra 1916)|The Vicar of Wakefield]]*, regissør Fred Paul   (1916)

## Referanser


## Eksterne lenker
*
El Pardo (Madrid)

**El Pardo** er en *barrio* og en kongelig residens som tilhører kommunen Madrid (Spania), til hvilken det ble tilføyd i 1950, og et av åtte distrikter i Fuencarral-El Pardo. 

## Demografi
Befolkningen på 3&nbsp;657 innbyggere i 2008, består av slektninger til dem som har tjenestegjort på Palacio Real de El Pardo, ansatte ced *Patrimonio Nacional* og forskjellige militære grupper (især den kongelige vaktstyrke), og dessuten den del av befolkningen som utgjorde landbyen før Franco-tiden.

Befolkningens gjennomsnittsalder er ganske høy, på grunn av den svake økonomiske aktiviteten her, dets karakter av nesten utelukkende bosteder. Det er i praksis nær umulig å skape nye bosteder i det naturvernede området Monte de El Pardo, som har er blitt integrert i Parque Regional de la Cuenca Alta del Manzanares. 

## Geografi
Samfunnet, til formen langt og smalt, strekker seg langs elven Manzanares og ligger seks kilometer fra nærmeste del av Madrid. Det er helt omgitt av Monte de El Pardo, som tidligere var et jaktreservat for kongene og nå er et naturvernsområde, innhegnet og bevoktet, og bestående fremst av en stor eikeskog på de lave høydene på begge sider av Manzanares. 

## Historie
Historien om dette samfunn begynte i 1405 da kong Henrik III av Kastilla lot konstruere det første jaktslottet i midten av Monte de El Pardo. Denne første kongelige residens ble avløst av kong Karl Is palass i 1547. Det har deretter blitt utvidet, og senere nesten fullstendig restaurert av Karl III i 1772, under ledelse av den italienske arkitekt Francesco Sabatini. 

I El Pardo bodde i mange år maleren Goya i familien Postas tidligere hus, som lå inntil torget. Idag på stedet der den tidligere bygningen stod finnes et vertshus ved navn Marquesita. 

Kong Alfons XII av Spania døde i byen i 1885.

## Eksterne lenker
*Información y galería fotográfica del conjunto monumental de El Pardo en la web oficial de Patrimonio Nacional
Carla Juri

**Carla Juri** (født 1985) er en sveitsisk skuespiller.

## Valgt film

### Film

### Fjernsyn

## Priser
* 2011: Beste Kvinnelige birolle for *180°* på den Sveitsiske Film Awards
* 2012: Beste hovedrollen i den Sveitsiske Film Awards
* 2013: Shooting Stars Award - Europas Beste Unge Skuespillerne

## Referanser


## Eksterne lenker
*
Idrettsklubben Start i 2018

## Seriekamper

## Cupkamper
*Utdypende artikkel: [[Norgesmesterskapet i fotball for menn 2018|Norgesmesterskapet 2018]]*

## Målscorere

## Kort

## Start 2
Start 2 spiller i 2018 i 3. divisjon (nivå 4).

## Treningskamper

## Treningsleirer
**24. - 31. jaunuar**

Treningsopphold i Spania, La Nucia (Alicante). 
Ingen offisielle kamper spilt. Interne treningskamp 30. januar, 2x35 minutter.

**19. - 26. februar** 

Treningsopphold i Spania Marbella. Treningskamper mot Aalesung (0-0) og Bodø/Glimt (0-1)

## Referanser


## Kilder
Belgisk mesterskap i friidrett 1893

**Belgisk mesterskap i friidrett 1893** ble arrangert i Brussel. Dette var det femte belgiske mesterskapet i friidrett som ble arrangert, og fire øvelser stod på programmet. Mesterskapet var kun for menn.

## Vinnere

## Kilder
* 100 jaar Belgische atletiek (1989)
Dølisjøen

**Dølisjøen** er et vann øst-nordøst for Skarnes i Sør-Odal kommune. Innsjøen får tilsig gjennom Trondsåa fra nord. Utløpet er mot vest, der Sloa renner gjennom Slåstad til Nordsettjennet og videre sørover til Glomma ved Slomarka. Fylkesvei 285 følger vestsiden av sjøen sørfra fram til Slåstad.

Det er registrert en markert økning av fosfor i innsjøen siden 1988, men den økologiske tilstanden er likevel vurdert som god i 2015.

## Referanser
Troms Distriktslag for Idrett

**Troms Distriktslag for Idrett** (stiftet 30. juni 1919) var et organisasjonsledd under Norges Landsforbund for Idrett 
og et fellesorgan for idrett i Troms i perioden 1919-1940.

Troms Distriktlag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Troms Arbeideridrettskrets til
Troms idrettskrets.

## Distriktslagets formenn
* Sverre Melvær, Tromsø (1930–1937)
* Oscar Haugen, Skarp (1937–1940)

## Idrettslag
I 1935 hadde distriktslaget følgende idrettslag som medlemmer:

*Bardu Idrettslag
*«Brage»s Skiavdeling 
*«Dølaguten», Idrettslaget 
*«Falkøie», Idrettslaget 
*Fauskevåg Idrettslag 
*Finnsnes Idrettslag 
*Fjellbygda Idrettslag 
*Idrettsforeningen «Fløia» 
*«Foss», Idrettslaget 
*«Framsyn», Idrettslaget 
*«Futt», Fotballklubben 
*Gibostad Idrettsforening 
*Gratangsbotn Idrettslag 
*Harstad Idrettslag
*Harstad Turnforening 
*Ibestad Idrettsforening 
*Kvedfjord Idrettslag
*Landsaas Skilag 
*«Lyng», Sportsklubben 
*Målselv Idrettslag 
*Mellembygdens Idrettslag
*Møllerhaugs Fotballklubb 
*Nordkjosbotn Idrettslag
*«Ravn», Fotballklubben 
*Rossfjord Idrettslag 
*6te Divisjons Befalsskoles Idrettslag
*Sjøveien Idrettslag 
*Skaland Idrettslag 
*Fotballklubben «Skarp»
*Skibotn Idrettslag
*Skjervøy Idrettsklubb
*Skøelv Idrettslag
*Storhaugen Idrettslag 
*«Sving», Bokseklubben 
*Sørreisa Idrettslag
*Takelvdal Idrettsforening 
*Tennes Idrettslag 
*Tromsø Atletklubb 
*Tromsø Idrettslag
*Tromsø Roklubb 
*Tromsø Skiklubb 
*Tromsø Skøyteklubb
*Tromsø Tennisklubb 
*Tromsø Turnforening 
*Tromsø Lærerskoles Idrettslag 
*Tromsøens Olje- og Sildemeltabriks Idrettslag 
*«Vidkun», Sportsklubben 
*Øverbygd Idrettslag 
*Øvre Salangen Idrettslag 

## Kilder
* «Fortegnelse over tilsluttede idrettslag», i Norges Landsforbund for Idrett (1935): *Beretning 1. juni 1933 - 30. juni 1935*, s. 137-179.
Sønder Vissing kirke

**Sønder Vissing kirke** ligger i landsbyen Sønder Vissing i Sønder Vissing Sogn, knapp 7 kilometer nord for Brædstrup, Horsens kommune i Jylland. I kirkens våpenhus står runestenen Sdr. Vissing 2, mens runestenen Sdr. Vissing 1 – som omtaler Tove av Danmark – står i selve hovedskipet, under orgelet. Kirken har kalkmalerier fra 14–1500-tallet. 

## Referanser
Maksim Oresjkin

**Maksim Stanislavovitsj Oresjkin** (russisk: *Максим Станиславович Орешкин*, født 1982) er en russisk økonom og politiker. Han var minister for økonomisk utvikling fra 2016 til 2020.

Oresjkin er utdannet ved Høyskolen for økonomi (*Высшая школа экономики*) i Moskva med avgangseksamen 2004. Deretter jobbet han i bankvesenet. I september 2013 ble han utnevnt til leder for Direktoratet for langsiktig, strategisk planlegging under Det russiske finansdepartementet. I mars 2015 ble han utnevnt til vise-finansminister. 30. november 2016 ble han utnevnt til minister for økonomisk utvikling. 20. januar 2020 gikk han av sammen med den øvrige regjeringen, og ble i stedet økonomisk rådgiver for president Vladimir Putin.
## Referanser
Idrettsgallaen 2018

**[[Idrettsgallaen]] 2018** var en seremoni hvor Norges idrettsforbund og olympiske og paralympiske komité hedret de største idrettsnavnene og de beste prestasjonene, samt andre som gjorde en stor innsats for norsk idrett, i sportsåret 2017.

Prisutdelingen ble avholdt i Hamar Olympiske Amfi den 6. januar 2018 og ble direktesendt på NRK med Atle Pettersen og Helene Olafsen som programledere.

Hekkeløperen Karsten Warholm ble kveldens store vinner og kåret til årets navn, årets mannlige utøver navn og han vant i tillegg utøvernes pris. Egil «Drillo» Olsen ble tildelt hedersprisen.

Blant kulturelle, musikalske innslag var sang fra programlederne Atle Pettersen og Helene Olafsen som åpnet gallaen, Julie Bergan, DDE og Jon Niklas Rønning. Sendingen var delt i to. Innslag fra musikalen Grease åpnet del to av sendingen, Adam Douglas avsluttet kvelden med ABBA-sangen «The Winner Takes it All». 

## Årets navn
Prisen ble delt ut etter avstemning blant folket, en folkejury.

## Kategorier, prisvinnere og nominerte
Det var hovedjuryen som valgte ut samtlige vinnere, bortsett fra «utøvernes pris», som ble stemt frem blant toppidrettsutøvere, og «årets ildsjel», som hadde en egen jury.

## Referanser
Statsforvalteren i Trøndelag

**Statsforvalteren i Trøndelag** et norsk statlig embete, som utfører statsforvalterens oppgaver overfor kommunene i Trøndelag. Embetet ble etablert 1. januar 2018, ved sammenslåing av embetene som fylkesmann i Nord-Trøndelag og Sør-Trøndelag. Embetet skiftet navn 1.1.2021 fra *Fylkesmannen i Trøndelag* til *Statsforvalteren i Trøndelag.* Statsforvalteren har sete i Steinkjer, og har også kontorer i Trondheim, Røros og Snåsa.

Statsforvalteren skal bidra til at Stortingets og Regjeringens retningslinjer blir fulgt opp. Dette skjer ved at statsforvalteren utfører forvaltningsoppgaver på vegne av departementene, og ved at statsforvalteren overvåker kommunenes virksomhet og er klageinstans for mange typer kommunale vedtak. 

Embetet ble første gang etablert i 1662, da Trondhjems stiftamt ble opprettet. I 1804 ble Trøndelag fylke delt i to: Nord-Trøndelag og Sør-Trøndelag, og amtmannsembetet ble delt i to. Den 1. januar 2018 ble Trøndelag fylke opprettet ved sammenslåing av Sør-Trøndelag og Nord-Trøndelag.

Lista nedenfor omfatter også stiftamtmenn i Trondhjems stiftamt (fra 1662) og  amtmenn i Trondhjems amt (1687–1804). Rollen som stiftamtmann ble ivaretatt av amtmannen. Begrepene *fylke* og *fylkesmann* ble innført fra 1919.

## Liste over amtmenn 1662–1804

## Statsforvalter/fylkesmann etter sammenslåinga i 2018

## Se også
* Liste over Sør-Trøndelags fylkesmenn (1804–2017)
* Liste over Nord-Trøndelags fylkesmenn (1805–2017)

## Referanser
Liste over kirker i Trøndelag

**Liste over kirker i Trøndelag** lister kirkebygg i Den norske kirke og andre kristne kirkebygg i Trøndelag. Området tilsvarer Nidaros bispedømme.

}

|}

## Eksterne lenker
* Nidaros bispedømme
* Den norske kirke
Chalepides alliaceus

***Chalepides alliaceus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (10-15 millimeter), glatt, avlang, halvblankt brunrød hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. På undersiden har de en del stive hår, oversiden er helt naken, fint punktert. Bein og antenner er temmelig korte.

## Levevis
I alle fall noen av artene har et halv-akvatisk levevis og lever på vannplanter, blant annet det problematiske ugresset vannhyasint (*Eichhornia crassipes*). De voksne billene flyr om natten og kan komme svært tallrikt til lys.

## Utbredelse
Arten er utbredt i Brasil og Bolivia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Chalepides]]* Casey, 1915
******** ***Chalepides alliaceus*** (Burmeister, 1847)

## Eksterne lenker
* 
* Dynastidae du monde- nettside om arten
Glåmdal Idrettskrets

**Glåmdal Idrettskrets** (stiftet 21. oktober 1945) er et tidligere organisasjonsledd i Norges Idrettsforbund.

Hedmark Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene 
Glåmdal Idrettskrets, Hedmark Idrettskrets, Sør-Østerdal Idrettskrets og Nord-Østerdal Idrettskrets dannet i 1945.

Glåmdal Idrettskrets, Nord-Østerdal Idrettskrets og Sør-Østerdal Idrettskrets ble slått sammen med Hedmark Idrettskrets 1. juli 1969.

## Kretsens ledere
* Reidar Engebretsen, Kongsvinger IL (1945–1955)
* Finn Lund, Kongsvinger (1956–1959)
* Finn Pedersen, Kongsvinger IL (1960–1962)
* Nils Pedersen, Kongsvinger (1963)
* Oddvar Kjernsby, Kongsvinger IL (1964–1966)
* Åge Børresen, Brandval (1967–1969)

## Kilder
* Asbjørn Moland (1994): *Hedmarksidrettens regionale ledd gjennom 75 år 1919–1994*.
Nord-Østerdal Idrettskrets

**Nord-Østerdal Idrettskrets** (stiftet 1945) er et tidligere organisasjonsledd i Norges Idrettsforbund.

Hedmark Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene 
Glåmdal Idrettskrets, Hedmark Idrettskrets, Sør-Østerdal Idrettskrets og Nord-Østerdal Idrettskrets dannet i 1945. 

Glåmdal Idrettskrets, Nord-Østerdal Idrettskrets og Sør-Østerdal Idrettskrets ble slått sammen med Hedmark Idrettskrets 1. juli 1969.

## Kretsens ledere
* Hans Skjevdal, Røros (1945–1946)
* Olav Bakken, Hodalen (1947–1948)
* Harald Jensen, Alvdal (1949)
* Sverre O. Dahl, Røros (1950–1954)
* Erik Gjelten, Tynset IF (1955–1957)
* Olaf Maageng, Tynset IF (1958–1960)
* Erik Gjelten, Tynset IF (1961–1963)
* Eilif Olsen, Tolga (1964–1965)
* Bjarne Grandum, Tynset (1966–1969)

## Kilder
* Asbjørn Moland (1994): *Hedmarksidrettens regionale ledd gjennom 75 år 1919-1994*.
Sør-Østerdal Idrettskrets

**Sør-Østerdal Idrettskrets** (stiftet 1945) er et tidligere organisasjonsledd i Norges Idrettsforbund.

Hedmark Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene 
Glåmdal Idrettskrets, Hedmark Idrettskrets, Sør-Østerdal Idrettskrets og Nord-Østerdal Idrettskrets dannet i 1945.

I 1946 ble Hedmark Idrettskrets og Sør-Østerdal Idrettskrets slått sammen til *Hedmark og Sør-Østerdal Idrettskrets*. Dette ble gjort under forutsetning
av at kretsens støtte fra NIF ble den samme som om det hadde vært to ulike kretser. Det gikk ikke NIF med på, så dermed ble kretsen igjen delt i to,
Hedmark Idrettskrets og Sør-Østerdal Idrettskrets, i 1947.

Glåmdal Idrettskrets, Nord-Østerdal Idrettskrets og Sør-Østerdal Idrettskrets ble slått sammen med Hedmark Idrettskrets 1. juli 1969.

## Kretsens ledere
* Agnar Renolen, Rena (1945–1946)
* Agnar Renolen, Rena (1947)
* Hans Hagen jr, Rena (1948–1950)
* Eivind Modig, Elverum (1951)
* Arne Sveen (1952)
* Bjarne Berre, Elverum (1953)
* Gustav Mageli, Elverum IL (1954–1957)
* Ragnar Bull Engelstad, Elverum IL (1958–1965)
* Paul Lilleengen, Elverum (1966–1969)

## Kilder
* Asbjørn Moland (1994): *Hedmarksidrettens regionale ledd gjennom 75 år 1919-1994*.
Sphaenognathus (Chiasognathinus) xerophilus

***Sphaenognathus xerophilus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (ca. 20-25 millimeter), spinkel, blank, brunlig hjortebille. Hannens kjever er noe lengre enn hodet, nærmest halvmåneformede med kraftige tenner ved roten og i spissen, innerkanten fint tannet. Hodet, pronotum og dekkvingenes rot er glissent kledt med lange, nedliggende, brunoransje hår. Hodet har et spisst framspring ("hornbriller") foran hvert fasettøye. Pronotum er avrundet trapesformet, midtstripen er nesten fri for hår. Dekkvingene er noe hvelvede, uten punktstriper, overflaten litt ruglete. Beina er forholdsvis lange, forbeina mørke og nokså kraftige, mellom- og bakbeina spinklere med lysbrune legger. Leggen på forbeina har bare én, butt tann.

## Levevis
Larvene utvikler seg nede i bakken i humus-rik jord.

## Utbredelse
Arten er bare kjent fra Andesfjellene i Peru (Huancabamba).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Chiasognathini]]*
******* Slekten *[[Sphaenognathus]]* Buquet, 1838 – 30 arter
******** Underslekten *[[Chiasognathinus]]* Didier, 1953 – to arter
********* *Sphaenognathus (Chiasognathinus) xerophilus* Bartolozzi & Onore, 2006

## Kilder
* Oversikt over artene
* Generic Guide to New World Scarabid Beetles – ''Sphaenognathus''
* Nettside om arten 

## Eksterne lenker
* Bildegalleri med en del arter
* Bildegalleri
*
Prosopocoilus (Cyclotropus) rubens

***Prosopocoilus rubens*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannene 20–30 millimeter), blankt brunrød hjortebille. Fargen skiller den fra de fleste nærtbeslektede arter. Hannen har forholdsvis brede, krumme kjever  med en sagtakket «egg» i spissen. Hodet er stort og bredt, pannen er bredt U-formet uthulet i midten. Hodet har en butt tann på hver side bak fasettøynene. Antennene har en tre-leddet vifte. Pronotum er betydelig bredere enn langt, avrundet firkantet. Dekkvingene er glatte og nokså blanke, ensfargede. Beina er litt lysere enn kroppen. Hunnen er noe mindre enn hannen, uten forstørrede kjever, hodet og pronotum tett og fint punktert, pronotum mer rundet enn hos hannen.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten er vidt utbredt i Vest-Malaysia, Sumatra og Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prosopocoilus]]* Westwood, 1845
******** Underslekten *[[Cyclotropus]]* Oberthür & Houlbert, 1914
********* ***Prosopocoilus (Cyclotropus) rubens*** (Didier, 1927)

## Eksterne lenker
* Bildegalleri over slekten (preparerte eksemplarer)
* Alaint Galant: Les Lucanidae du Monde. Bildegalleri
* 
*
Brachysiderus minicola

***Brachysiderus minicola*** er en bille som hører til familien skarabider (Scarabaeidae). De blir plassert i underfamilien hornbiller (Dynastinae).

## Utseende
En middelsstor (19-23 millimeter), kraftig, rødbrun, blank hornbille. Hannene har to korte, skovlformede horn i pannen, disse mangler hos hunnene. Pronotum hos hannen har to små knøler i midten foran, mne ingen grop. Hode og pronotum er fint og ganske tett punkterte. Dekkvingene har mange, litt uregelmessige, punktrader. Leggen på forbeinet har tre tenner.

## Utbredelse
Arten finnes i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *[[Brachysiderus]]* Waterhouse, 1881
******** ***Brachysiderus minicola*** Ohaus, 1930

## Kilder
* Dynastidae du monde- nettside om arten

## Eksterne lenker
* 
*
Nigidius laevicollis

***Nigidius laevicollis*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (12 - 22 millimeter), avlang, flat, mørkt rødbrun hjortebille. Denne gruppen har ikke svært forstørrede kjever hos hannene, derimot har kjevene en krokformet lobe ("øre") ved roten. Pronotum er rektangulært, bredere enn langt. Dekkvingene har tydelige punktrekker.

## Utbredelse
Arten lever på Filippinene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Nigidiini]]*
******* Slekten *[[Nigidius]]* W.S. MacLeay, 1819 – 75 arter
******** *Nigidius laevicollis* Westwood, 1835

## Eksterne lenker
* 
* 
* Nettside om arten
* Bildegalleri
MS «Fjordlys» (2015)

**MS «Fjordlys»** er en passasjerførende katamaran, bygget av Brødrene Aa for Norled i 2015. Katamaranen går i Rogaland.

## Referanser


## Eksterne lenker
*
Albania i Eurovision Song Contest 2018

**[[Albania]]** deltok i **[[Eurovision Song Contest 2018]]**. Den albanske kringkasteren Radio Televizioni Shqiptar (RTSH) arrangerte den nasjonale finalen *Festivali i Këngës 56* for å velge Albanias bidrag til Eurovision Song Contest 2018 i Lisboa, Portugal. Eugent Bushpepa vant konkurransen med sangen «Mall», og representerte Albania i Eurovision Song Contest 2018.
Øvre Buskerud Idrettskrets

**Øvre Buskerud Idrettskrets** (stiftet 1945) er et tidligere organisasjonsledd i Norges Idrettsforbund.

Buskerud Distriktslag for Idrett ble dannet sammen med 20 andre distriktslag i 1919.
Etter sammenslåingen med arbeideridrettskretsene, ble de nye kretsene Øvre Buskerud Idrettskrets og Nedre Buskerud Idrettskrets dannet i 1945.

Øvre Buskerud Idrettskrets og Nedre Buskerud Idrettskrets ble slått sammen til Buskerud Idrettskrets 1. januar 1963.

## Kretsens ledere
* Torolf Bernhard Syversen, Liv (1945–1948)
* Arne Thingelstad, Nedre Sigdal IF (1949–1950)
* Reidar Larsen, Åmot IF (1951–1952)
* Torfinn Bentzen, Liv (1953–1958)
* Oskar Thingelstad, Vikersund IF (1959–1961)
* Arve Myrvold, Fossekallen (1962)

## Kilder
* Trond Thomassen (1994): *Buskerud idrettskrets gjennom 75 år*.
Nedre Buskerud Idrettskrets

**Nedre Buskerud Idrettskrets** (stiftet 1945) er et tidligere organisasjonsledd i Norges Idrettsforbund.

Buskerud Distriktslag for Idrett ble dannet sammen med 20 andre distriktslag i 1919.
Etter sammenslåingen med arbeideridrettskretsene, ble de nye kretsene Øvre Buskerud Idrettskrets og Nedre Buskerud Idrettskrets dannet i 1945.

Øvre Buskerud Idrettskrets og Nedre Buskerud Idrettskrets ble slått sammen til Buskerud Idrettskrets 1. januar 1963.

## Kretsens ledere
* Harald Jensrud, Drafn (1945–1951)
* Olav Sørlie, IF Hellas (1952–1953)
* Arne Røgeberg, Solberg SK (1954–1957)
* Hansten J. Jagland, Liungen IF (1958–1960)
* Einar Osmark, Drafn (1961–1962)

## Kilder
* Trond Thomassen (1994): *Buskerud idrettskrets gjennom 75 år*.
Belgisk mesterskap i friidrett 1897

**Belgisk mesterskap i friidrett 1897** ble arrangert 11. juli, på sykkelbanen Brussel-Zuid i Anderlecht. Dette var det niende belgiske mesterskapet i friidrett som ble arrangert, og fire øvelser stod på programmet. Mesterskapet var kun for menn.

Frank König satte belgisk rekord på 400 meter med tiden 51,6 sekunder. 

## Vinnere

## Kilder
* 100 jaar Belgische atletiek (1989)
Mette Agerbæk

**Mette Margrethe Tobiasen Agerbæk** (født 26. august 1960 i Sorø, død 28. januar 2011 i Odense) var en dansk billedhugger. 

Agerbæk vokste opp i Ribe. Etter studentereksamen fra Ribe Katedralskole ble hun grafiker og billedhugger, utdannet ved Det Fynske Kunstakademi 1982–86 og Accademia delle belle arti di Roma, Italia 1986–87. I 2004 ble hun valgt til Årets kunstner på Fyn. Hun er særlig kjent for sitt portett av Lise Nørgaard, som er oppstillet på gågaten i Roskilde. 

## Referanser
Busshotell

**Busshotell** eller **hotellbuss** er en buss som fungerer som et rullende hotell. Bussene har en begrenset overnattingskapasitet, med små tverrstilte soverom med vindu mot den ene siden av kjøretøyet. Bussene fungerer som mobile hotell for mellom 20 og 40 reisende, og kan flyttes etter behov. Det finnes tre varianter; buss med sengeplass i ordinært karosseri, buss med tilhenger og buss med semitrailer. Bussene er utstyrt med kjøkken og toalett, og kan kjøre til steder som ellers er utilgjengelige for turistgrupper.

Det tyske hotellselskapet *Rotel Tours*, rotel står for *r*ullende h*otel*, har spesialisert seg på langturer med busshotell. De første reisene med busshotell startet etter krigens slutt i 1945, og over de neste ti årene spredte de konseptet over store deler av verden. Allerede i 1969 krysset det første rullende hotellet Sahara. Selskapet har i dag  sengeplasser på hjul på tre kontinenter (Europa, Asia, Afrika) og arrangerer blant annet charterreiser til Nordkapp. Andre busselskap har adopterte det samme konseptet, men Rotel Tours har en dominerende posisjon og over femti år med erfaring. I årenes løp har de brukt busser med forskjellig design, for eksempel en toetasjesbuss utviklet av Neoplan på 1960-tallet.

## Referanser


## Eksterne lenker
* Denne bussen er et hotell
* Rotel German Bus Hotel
* Buss er et annet ord for hotell
Belgisk mesterskap i friidrett 1898

**Belgisk mesterskap i friidrett 1898** ble arrangert 9. oktober, i Jubelpark i Brussel. Dette var det tiende belgiske mesterskapet i friidrett som ble arrangert, og seks øvelser stod på programmet. Lengdehopp og kulestøt var for første gang en del av programmet. Mesterskapet var kun for menn.

## Vinnere

## Kilder
* 100 jaar Belgische atletiek (1989)
Vitenskap i motvind

***Vitenskap i motvind*** er en norsk TV-film fra 1983 regissert av Bernt Chr. Middelthon. Manuset ble skrevet av Robert Marc Friedman. Hovedrollen som Vilhelm Bjerknes blir spilt av Kjell Stormoen.

## Handling
Filmen er dramatisert beretning om den moderne værvarslingens far, professor Vilhelm Bjerknes. Hans vitenskapelige arbeid gav ham internasjonal anerkjennelse, men etter hvert ble han opptatt av det moralske dilemma som forskere og vitenskapsmenn blir stilt overfor i vår tid.

## Rolleliste
*Kjell Stormoen - Vilhelm Bjerknes
*Grete Randsborg - Kristine Bonnevie 
*Even Stormoen - Jacob Bjerknes 
*Jan Hårstad - Fridtjof Nansen
*Erik Hivju - Ludvig Weickmann 
*Arne Thomas Olsen - Svante Arrhenius 
*Halfdan Holth Haug - Lewis F. Richardson

## Referanser


## Eksterne lenker
*
Kroksjøen

**Kroksjøen** er en regulert innsjø like nord for Sjusjøen i Ringsaker kommune i Innlandet. Innsjøen tilhører eiendommen Pihl A/S (Pihlske sameie). Innsjøen har naturlig høyde 879 moh, og har da et areal på ca. 1,15 km². Ved oppdemming har innsjøen flytt sammen med Mjogsjøen på den andre siden av grensa til Lillehammer kommune. Det samlede arealet er 1,48 km². Magasinet får tilsig via Stuva fra Mellsjøen i nord, og fra mindre bekker i vest. Utløpet er ved reguleringsdammen i sørøst der Fjellelva renner ned til Sjusjøen. Kroksjøen har flere fiskearter. 

## Referanser




## Eksterne lenker
* 
*